Izziņa par atzinumos sniegtajiem iebildumiem

|  |
| --- |
| **Ministru kabineta noteikumu projektam „Noteikumi par valsts profesionālās vidējās izglītības standartu un valsts arodizglītības standartu”** |

(dokumenta veids un nosaukums)

1. **Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p.k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
|  |  |  |  |  |  |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2020.gada 6.aprīļa starpinstitūciju sanāksme videokonferences režīmā, 2020.gada 14.-21.aprīlis elektroniskā saskaņošana. |
|  |  |
| Saskaņošanas dalībnieki | Tieslietu ministrija, Finanšu ministrija, Kultūras ministrija, Labklājības ministrija, Satiksmes ministrija, Veselības ministrija, Latvijas Pašvaldību savienība, Latvijas Brīvo arodbiedrību savienība un Latvijas Darba devēju konfederācija, Latvijas Tirdzniecības un rūpniecības kamera, Latvijas Nacionālais kultūras centrs |
|    |  |
|  |  |  |
| Saskaņošanas dalībnieki izskatīja šādu ministriju (citu institūciju) iebildumus |  | Latvijas Nacionālais kultūras centra, Tieslietu ministrijas, Finanšu ministrijas, Kultūras ministrijas, Satiksmes ministrijas, Veselības ministrijas, Latvijas Brīvo arodbiedrību savienības |
|  |  |  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā  | 2020.gada 6.aprīļa starpinstitūciju sanāksmē videokonferences režīmā nepiedalījās . Finanšu ministrija, Labklājības ministrija, Latvijas Pašvaldību savienība, Latvijas Darba devēju konfederācija un Latvijas Tirdzniecības un rūpniecības kamera.2020.gada 14.-21.aprīļa elektroniskajā saskaņošanā nepiedalījās: Labklājības ministrija, Latvijas Brīvo arodbiedrību savienība, Latvijas Darba devēju konfederācija un Latvijas Nacionālais kultūras centrs. |
|  |  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p.k | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
|  | 2. Profesionālās vidējās izglītības un arodizglītības programmu stratēģiskie mērķi ir:2.2. nodrošināt izglītojamajam iespēju sagatavoties izglītības turpināšanai augstākās izglītības pakāpē vai izglītības turpināšanai mūža garumā. | **Kultūras ministrija**3.Lūdzam papildināt Projekta 2.2.apakšpunktu, precizējot Profesionālās vidējās izglītības un arodizglītības programmu stratēģiskos mērķus, pēc vārdiem „nodrošināt izglītojamajam iespēju sagatavoties izglītības turpināšanai augstākās izglītības pakāpē” ar vārdiem „iegūstamajai kvalifikācijai atbilstošā nozarē”. | **Ņemts vērā** | 2.2. nodrošināt izglītojamajam iespēju sagatavoties izglītības turpināšanai augstākās izglītības pakāpē iegūstamajai kvalifikācijai atbilstošā nozarē vai izglītības turpināšanai mūža garumā. |
|  | 3. Profesionālās vidējās izglītības un arodizglītības programmu galvenie uzdevumi ir:3.3. sekmēt profesionālās un pētnieciskās prasmes, kas veicina inovatīvas idejas biznesa pieejai un sadarbībai ar darba pasauli un atbalsta pāreju uz ilgtspējīgo ekonomiku; | **Tieslietu ministrija**1. Lūdzam izvērtēt projekta 3.3. apakšpunktā ietverto profesionālās vidējās izglītības un arodizglītības programmu uzdevumu sekmēt pētnieciskās prasmes, ņemot vērā to, ka saskaņā ar Ministru kabineta 2017. gada 13. jūnija noteikumu Nr. 322 "Noteikumi par Latvijas izglītības klasifikāciju" 1. pielikuma 2. tabulas Latvijas kvalifikāciju ietvarstruktūras (LKI) 3. un 4. līmenim atbilstošo zināšanu, prasmju un kompetenču apraksti neparedz tādas zināšanas, prasmes un kompetences, kā arī šādu uzdevumu vispārējās vidējās izglītības saturam nenoteic Ministru kabineta 2019. gada 3. septembra noteikumu Nr. 416 "Noteikumi par valsts vispārējās vidējās izglītības standartu un vispārējās vidējās izglītības programmu paraugiem" 3. punkts. | **Ņemts vērā** | 3.3. sekmēt profesionālās un pētnieciskās prasmes, kas veicina inovatīvas idejas biznesa pieejai un sadarbībai ar darba pasauli un atbalsta pāreju uz ilgtspējīgo ekonomiku;Anotācijas I. sadaļas 2.punktā sniegts šāds skaidrojums:Ministru kabineta 2017. gada 13. jūnija noteikumu Nr. 322 "Noteikumi par Latvijas izglītības klasifikāciju" 1. pielikuma 2. tabulas Latvijas kvalifikāciju ietvarstruktūras (LKI) 3. un 4. līmenim atbilstošo zināšanu, prasmju un kompetenču apraksti paredz ka 3.LKI- “spēj izmantot dažādas kognitīvās un praktiskās prasmes, kas nepieciešamas, lai veiktu uzdevumus un risinātu problēmas, izvēloties piemērotas darba pamatmetodes, līdzekļus, materiālus, informāciju un tehnoloģijas” un 4.LKI “Spēj atrast, izvērtēt un radoši izmantot informāciju mācību vai profesionālo darba uzdevumu izpildei un problēmu risinājumiem”. Pētniecības prasmju sekmēšana ir spēja apkopot informācijas izmantojot kognitīvās prasmes un tehnoloģijas, jo pētniecības pamātā ir datu , informācijas apkopošana un analīze. Ministru kabineta 2019. gada 3. septembra noteikumu Nr. 416 "Noteikumi par valsts vispārējās vidējās izglītības standartu un vispārējās vidējās izglītības programmu paraugiem" 6.pielikums vispārīgā apguves līmenī nosaka pētniecības elementu izpratni. |
|  | 4. Profesionālās vidējās izglītības un arodizglītības obligāto saturu veido profesionālās vidējās un arodizglītības programmas pamatdaļa un mainīgā daļa, kuru nosaka atbilstoši:4.1. profesiju standartos vai profesionālās kvalifikāciju prasībās noteiktajām zināšanām, prasmēm, attieksmēm un kompetencēm atbilstoši profesijai un nozaru kvalifikāciju struktūru aprakstos noteiktajiem profesiju vispārīgajiem raksturojumiem; | **Veselības ministrija** 1.Lūdzam projekta 4.1. apakšpunktu aiz vārdrindas “un nozaru kvalifikāciju struktūru aprakstos” papildināt ar vārdrindu “vai nozares profesionālo darbību reglamentējošajos normatīvajos aktos”, jo veselības nozarei netiek veidota nozares kvalifikāciju struktūra, bet ārstniecības personu profesionālās kvalifikācijas prasības noteiktas Ministru kabineta noteikumos. | **Ņemts vērā** | 4.1. profesiju standartos vai profesionālās kvalifikāciju prasībās noteiktajām zināšanām, prasmēm, attieksmēm un kompetencēm vai nozares profesionālo darbību reglamentējošajos normatīvajos aktos noteiktajiem profesiju vispārīgajiem raksturojumiem; |
|  | 6. Profesionālās vidējās un arodizglītības programmas mainīgā daļa ir 30 procentu apmērā no izglītības programmas apjoma un atbilstoši šo noteikumu 1. pielikumamto veido:6.1. pamatkursi vai vispārējās vidējās izglītības mācību priekšmetu padziļinātie kursi (turpmāk – padziļinātie kursi) atbilstoši normatīvajiem aktiem par valsts vispārējās vidējās izglītības standartu un vispārējās vidējās izglītības programmu paraugiem;6.2. mūžizglītības kompetenču moduļi, izņemot šo noteikumu 5.3. apakšpunktā minēto;6.3. profesionālie specifiskie kursi;6.4. profesionālo kompetenču moduļi vai profesionālie mācību priekšmeti atbilstoši nozares profesijā ietilpstošajai specializācijai;6.5. vispārējās vidējās izglītības mācību priekšmetu specializētais kurss – Valsts aizsardzības mācība, atbilstoši normatīvajiem aktiem par valsts vispārējās vidējās izglītības standartu un vispārējās vidējās izglītības programmu paraugiem. | **Kultūras ministrija**4.Lūdzam skaidrot Projekta 6.3. un 6.4.apakšpunktā minēto terminoloģiju un atšķirību starp terminiem „profesionālie specifiskie kursi” un „profesionālie mācību priekšmeti atbilstoši nozares profesijā ietilpstošajai specializācijai”.**Kultūras ministrija**5.Rosinām Projekta 6.punktā aizstāt vārdu „veido” ar vārdiem „var veidot”, kas noradītu, ka visi šī punkta apakšpunktos minētie mainīgās daļas elementi nav obligāti, jo, piemēram, arī Valsts aizsardzības mācība iekļaujama izglītības programmās pakāpeniski, kā arī būtu salāgojams šajā punktā norādītais ar 1.pielikuma 5.tabulā norādīto par izglītības programmas mainīgās daļas struktūru, kur minēti arī „Izlīdzinošie kursi” un „prakses moduļi vai praktiskās mācības un kvalifikācijas prakse”, kas 6.punktā un kopumā Projektā nav ietverti. Tādēļ Projekta 6.4.apakšpunkts būtu papildināms ar vārdu „prakse”.**Tieslietu ministrija**3. Ministru kabineta 2019. gada 3. septembra noteikumu Nr. 416 "Noteikumi par valsts vispārējās vidējās izglītības standartu un vispārējās vidējās izglītības programmu paraugiem" 12.6. apakšpunkts paredz, ka izglītības iestāde var īstenot skolēnu interesēm atbilstošus specializētos kursus (piemēram, Valsts aizsardzības mācību). Vienlaikus minētie noteikumi neparedz, ka Valsts aizsardzības mācība vispārējās vidējās izglītības programmās būs obligāta. No projekta 6.5. apakšpunkta izriet, ka profesionālās vidējās izglītības un arodizglītības programmās Valsts aizsardzības mācība ir obligāti iekļaujamais mācību priekšmetu specializētais kurss. Saskaņā ar Saeimas 2018. gada 7. jūnija lēmumu "Par valsts aizsardzības mācības iekļaušanu valsts vidējās izglītības standartā" Valsts aizsardzības mācība kā obligāts mācību priekšmets valsts vispārējās vidējās izglītības standartā un valsts profesionālās izglītības standartā iekļaujama no 2024. gada. Vēršam uzmanību, ka pat tad, ja Valsts aizsardzības mācība profesionālās vidējās izglītības programmās tiks īstenota IV kursā (projekts attiecībā uz programmu īstenošanu IV kursā stāsies spēkā 2023. gada 1.septembrī), ir nepieciešams sniegt skaidrojumu, kāpēc profesionālās vidējās izglītības programmās Valsts aizsardzības mācība kā obligāts mācību priekšmets noteikta ātrāk nekā vispārējās vidējās izglītības programmās. Ņemot vērā minēto, lūdzam precizēt projektu, paredzot Valsts aizsardzības mācības apguvi kā obligāti piedāvājamās izvēles priekšmetu līdz 2024. gadam un obligātu mācību priekšmetu no 2024. gada, vai skaidrot projekta sākotnējās ietekmes novērtējuma ziņojumā (turpmāk – anotācija), kāpēc profesionālās vidējās izglītības programmās Valsts aizsardzības mācība noteikta kā obligāta pirms 2024. gada. | **Panākta vienošanās saskaņošanas laikā****Ņemts vērā****Ņemts vērā** | 6. Profesionālās vidējās un arodizglītības programmas mainīgā daļa ir 30 procentu apmērā no izglītības programmas apjoma un atbilstoši šo noteikumu 1. pielikumam to var veidot:6.1. pamatkursi vai vispārējās vidējās izglītības mācību priekšmetu padziļinātie kursi (turpmāk – padziļinātie kursi) atbilstoši normatīvajiem aktiem par valsts vispārējās vidējās izglītības standartu un vispārējās vidējās izglītības programmu paraugiem, ja mācības tiek uzsāktas pēc pamatizglītības ieguves;6.2. mūžizglītības kompetenču moduļi, izņemot šo noteikumu 5.3.apakšpunktā minēto;6.3. profesionālie specializētie kursi;6.4. profesionālo kompetenču moduļi vai profesionālie mācību priekšmeti atbilstoši nozaru kvalifikāciju struktūru aprakstos iekļautās nozares profesijā ietilpstošajai specializācijai vai saistītajām profesijām.Anotācijas I.sadaļas 2.punkts papildināts ar tekstu:Jaunais profesionālās vidējās izglītības un arodizglītības standarts paredz profesionālus specializētos kursus, kur saturs ir papildu profesijas standartam vai profesionālajām kvalifikācijas prasībām, bet ietver reģiona, uzņēmuma vai citu specifiku, kurus izglītības iestāde var piedāvāt savās izglītības programmās. Tie ir iekļauti ar mērķi piedāvāt mūsdienīgu, daudzveidīgu un izglītojamā interesēm un vajadzībām atbilstošu izglītības programmu. Jēdziens “profesionālie mācību priekšmeti” attiecas uz profesionālās vidējās izglītības priekšmetiskajām programmām, kuras katra izglītības iestāde sagatavo pilnīgi individuāli. Līdz ar to šajās programmās var izveidot tādu individuālu profesionālo mācību priekšmetu piedāvājumu, lai profesionālās vidējās izglītības programma būtu atbilstoša profesijas standarta prasībām un izglītojamā interesēm un vajadzībām. Modulārās profesionālās izglītības programmas pamatos attiecīgais piedāvājums izriet no profesijas standartā definētajām kompetencēm, prasmēm, zināšanām un attieksmēm. Profesionālo kompetenču moduļi vienas profesionālās kvalifikācijas ietvaros visās izglītības iestādēs ir vienādi. Lai pielāgotu modulārās profesionālās izglītības programmas reģionālajām īpatnībām, tajās ir C daļas jeb brīvās izvēles moduļi. Profesionālie specializētie kursi dod iespēju izglītības iestādēm vēl papildus C daļas moduļiem noteikt papildus kursus, kas padara konkrētās izglītības iestādes modulārās izglītības programmas saturu mūsdienīgāku un daudzveidīgāku, dod izglītības iestādei savu piedāvājumu padarīt pievilcīgāku, unikālāku un konkurētspējīgāku potenciālajiem izglītojamajiem, kā arī papildināt profesionālo kompetenču moduļus, lai vēl efektīvāk apgūtu profesijas standartā definētās kompetences, prasmes, zināšanas un attieksmes. Profesionālie specializētie kursi papildina modulārās profesionālās izglītības piedāvājumu.Tiek atbalstīts, ka no Noteikumu projekta var svītrot 6.5. apakšpunktu saistībā ar Valsts aizsardzības mācību, jo šis kurss kā obligāts stāsies spēkā no 2024. gada. |
|  | 7. Arodizglītības programmās latviešu valodas, svešvalodas un matemātikas mācību priekšmetu pamatkursus vismaz vispārīgajā mācību satura apguves līmenī atbilstoši normatīvajiem aktiem par valsts vidējās izglītības standartu un vispārējās vidējās izglītības programmu paraugiem. | **Finanšu ministrija**Lūdzam redakcionāli precizēt noteikumu projekta 7.punktu, jo no šobrīd esošās redakcijas nav viennozīmīgi skaidra tajā iekļautā darbība. | **Ņemts vērā** | 7. Arodizglītības programmās latviešu valodas, svešvalodas un matemātikas mācību priekšmetu pamatkursus ir jāapgūst vismaz vispārīgajā mācību satura apguves līmenī atbilstoši normatīvajiem aktiem par valsts vidējās izglītības standartu un vispārējās vidējās izglītības programmu paraugiem. |
|  | Noteikumu projekta 8., 15., 20. punkts un 4.3., 5.2., 6.1., 6.5., 10.3., 12.3., apakšpunkts 23.2., 23.3., 23.4. apakšpunkts | **Veselības ministrija** 3. Lūdzam projekta 8., 15., 20. punktu un 4.3., 5.2., 6.1., 6.5., 10.3., 12.3. apakšpunktu aiz vārdrindas “un vispārējās vidējās izglītības programmu paraugiem” un projekta 23.2., 23.3., 23.4. apakšpunktu papildināt ar komatu un vārdrindu “ja mācības tiek uzsāktas pēc pamatizglītības ieguves”, jo profesionālās vidējās izglītības programmās drīkst uzņemt izglītojamos arī pēc vispārējās vidējās izglītības programmas apguves. | **Ņemts vērā**  | Noteikumu projekta attiecīgie punkti un apakšpunkti papildināti ar komatu un vārdrindu “ja mācības tiek uzsāktas pēc pamatizglītības ieguves”. |
|  | 8. Profesionālās vidējās izglītības programmās pamatkursu apguves līmeni saskaņā ar normatīvajiem aktiem par valsts vispārējās vidējās izglītības standartu un vispārējās vidējās izglītības programmu paraugiem nosaka profesionālās izglītības iestāde atbilstoši izvēlētajai profesijai un piedāvātajiem padziļinātajiem kursiem. | **Kultūras ministrija**6.Rosinām Projekta 8.punktā aizstāt vārdus „izvēlētajai profesijai” ar vārdiem „iegūstamajai kvalifikācijai”. | **Ņemts vērā** | 8. Profesionālās vidējās izglītības programmās pamatkursu apguves līmeni saskaņā ar normatīvajiem aktiem par valsts vispārējās vidējās izglītības standartu un vispārējās vidējās izglītības programmu paraugiem, ja mācības tiek uzsāktas pēc pamatizglītības ieguves, nosaka profesionālās izglītības iestāde atbilstoši iegūstamajai profesionālajai kvalifikācijai un piedāvātajiem padziļinātajiem kursiem. |
|  | 10. Izglītības iestāde:10.2. profesionālās vidējās izglītības programmu īsteno 2120 līdz 5740 mācību stundās, tās apjomu un īstenošanas ilgumu nosakot atbilstoši šo noteikumu 1. pielikumam; | **Kultūras ministrija**7.Lūdzam Projekta 10.2.apakšpunktā, nosakot izglītības programmu īstenošanas apjomu, veicināt elastīgāku pieeju, definējot programmās pieļaujamo stundu skaitu profesionālās vidējās izglītības programmām, kuras izglītojamais uzsāk pēc pamatizglītības ieguves – noteikt 5740 mācību stundas, ar iespēju palielināt stundu skaitu ar pieļaujamo atkāpi 1%, saskaņojot to ar izglītības iestādes dibinātāju. Savukārt profesionālās vidējās izglītības programmām, kuras izglītojamais uzsāk pēc vidējās izglītības ieguves – vismaz 2120 mācību stundas, izņemot izglītības tematiskai jomā „Mākslas” – vismaz 3120 mācību stundas ar iespēju palielināt stundu skaitu ar pieļaujamo atkāpi 1%, saskaņojot to ar izglītības iestādes dibinātāju. Tādējādi izglītības iestāde, plānojot mācību procesu, veidotu optimālāko nedēļu skaitu semestrī, ņemot vērā programmu specifiku, kā arī ievērojot nepieciešamo nedēļu skaitu prakses norisei uzņēmumos (darba vidē), prakses organizēšanas specifiku, piemēram, mūzikas jomā – visus mācību gadus līdztekus teorijas nodarbībām, kā arī būtu iespējams elastīgāk noteikt eksāmenu nedēļu skaitu. Kā arī vērā ņemams tas, ka šobrīd spēkā esošais Profesionālās izglītības standarts paredz profesionālās vidējās izglītības programmām, kuras izglītojamais uzsāk pēc pamatizglītības ieguves, vismaz 5760 mācību stundu apjomu, savukārt, obligātā profesionālā satura apjoms mūzikas, mākslas un horeogrāfijas profesionālās vidējās izglītības programmās, kuras izglītojamais uzsāk pēc atbilstošas nozares profesionālās ievirzes izglītības ieguves, var tikt samazināts ne vairāk kā par 10 procentiem no profesionālo mācību priekšmetu un moduļu un prakses kopējā apjoma. Tā kā šobrīd īstenojamās licencētās un akreditētās programmas izstrādātas ņemot vērā šos nosacījumus, nebūtu lietderīgi samazināt vai mainīt programmu stundu skaitu. Vienlaikus lūdzam attiecīgi precizēt Projekta 1.pielikuma 1. un 3.tabulu. | **Ņemts vērā** | 10.2. profesionālās vidējās izglītības programmu īsteno 2120 līdz 5740 mācību stundās, tās apjomu un īstenošanas ilgumu nosakot atbilstoši šo noteikumu 1. pielikumam, pieļaujot izņēmumus izglītības programmu grupā “Mūzika un skatuves māksla” un izglītības programmu kopās “Kuģu mehānika” un “Jūras transports”;Precizēta noteikumu projekta 1.pielikuma 1.tabula. |
|  | 10. Izglītības iestāde:10.3. piedāvā vismaz divus padziļinātus kursus un nodrošina iespēju kārtot tajos valsts pārbaudījumus augstākajā mācību satura apguves līmenī atbilstoši normatīvajiem aktiem par valsts vispārējās vidējās izglītības standartu un vispārējās vidējās izglītības programmu paraugiem, no kuriem izglītojamais var izvēlēties vai neizvēlēties:10.3.1. apgūt vienu padziļinātu kursu augstākajā mācību satura apguves līmenī;10.3.2. kārtot valsts pārbaudījumu augstākajā mācību satura apguves līmenī. | **Latvijas Nacionālais kultūras centrs**(...) Centrs aktualizē jautājumu par Projekta 10.3.punktā noteikto nosacījumu par to, ka izglītības iestādei obligāti jāpiedāvā (jāiekļauj profesionālās vidējās izglītības mainīgajā daļas mācību plānā) vismaz divi padziļināti kursi augstākajā mācību satura apguves līmenī atbilstoši normatīvajiem aktiem par valsts vispārējās vidējās izglītības standartu un vispārējās vidējās izglītības programmu paraugiem.Sanāksmes dalībnieki pauda viedokli, ka, modelējot šādu piedāvājumu, būtu jāsamazina stundu skaits kādā no vispārizglītojošajiem vai profesionālajiem mācību priekšmetiem, kas var samazināt izglītojamo kvalitatīvu sagatavošanu darbībai noteiktā profesijā (viens no Projektā minētajiem profesionālās vidējās izglītības mērķiem). Kā arī būtu vērā ņemama kultūrizglītības pēctecības specifika – nozares augstākās izglītības iestāžu uzņemšanas prasības un plānotie iestājeksāmeni izraudzītajā studiju jomā, kas pamato profesionālo mācību priekšmetu nozīmi, gatavojoties turpmākām studijām izglītības turpināšanai augstākās izglītības pakāpē, sekmējot konkurētspēju gan Latvijā, gan Eiropā.Vienlaikus Centrs informē, ka, nodrošinot Kultūras ministrijas dibināto izglītības iestāžu absolventu konkurētspēju, tiek veicināti augsti sasniegumi vispārizglītojošajās jomās. Kultūras ministrijas dibināto izglītības iestāžu izglītojamo centralizēto eksāmenu rezultātu vērtējums vispārizglītojošajos priekšmetos, kas vidēji nav zemāks par 50 procentiem, ir vērā ņemams pamatojums ierosinājumam turpināt piedāvāt līdzsvarotu vispārizglītojošo saturu ar iespēju izglītības programmas noslēgumā akcentēt profesionālo saturu, kas ir būtiski, nodrošinot iespēju sagatavoties izglītības turpināšanai augstākā pakāpē.Nozīmīgs aspekts ir kultūrizglītības iestāžu, kurās ir neliels audzēkņu skaits, iespējas organizēt mācību nodarbību grupas ļoti nelielam izglītojamo skaitam, kas radītu papildu finanšu resursu nepieciešamību. Vēršam arī uzmanību tam, ka izglītības programmās izglītības tematiskajā jomā „Mākslas” jau šobrīd viena no vispārizglītojošajām jomām „Kultūras izpratne un pašizpausme” tiek apgūta augstākajā līmenī, saturu piemērojot atbilstoši apgūstamajai specializācijai.Kopumā arī vērā ņemams jau šobrīd noteiktais obligātais valsts pārbaudījumu skaits profesionālajā izglītībā, jo papildu centralizētajiem eksāmeniem vispārizglītojošajos mācību priekšmetos audzēkņi kārto kvalifikācijas eksāmenu, kas pēc būtības ir pārbaudījums divās padziļinātās jomās – profesionālajā un kultūrizglītības programmās – vispārizglītojošajā jomā „Kultūras izpratne un pašizpausme”.Ņemot vērā iepriekš pausto, Centrs rosina mainīt 10.3. punktā noteikto, aizstājot vārdus „piedāvā divus padziļinātus kursus un nodrošina” ar „var piedāvāt vienu vai divus padziļinātus kursus, nodrošinot …”. Tādā veidā izglītības iestādes, izvērtējot finanšu un organizatoriskās iespējas, varētu piedāvāt vienu vai divus padziļinātus vispārizglītojošos kursus augstākajā mācību līmenī vai, situācijā, ja izglītības iestādē ir maz audzēkņu, varētu arī tos nepiedāvāt.**Kultūras ministrija**1.Lūdzam Projekta 10.3.apakšpunkta redakcijā izslēgt nosacījumu, ka visām izglītības iestādēm, neatkarīgi no iegūstamās kvalifikācijas, obligāti jāpiedāvā (jāiekļauj profesionālās vidējās izglītības mainīgajā daļā mācību plānā) vismaz divi padziļināti kursi augstākajā mācību satura apguves līmenī atbilstoši normatīvajiem aktiem par valsts vispārējās vidējās izglītības standartu un vispārējās vidējās izglītības programmu paraugiem. Modelējot šādu piedāvājumu visās kultūrizglītības programmās, būtu jāsamazina stundu skaits kādā no vispārizglītojošajiem vai profesionālajiem mācību priekšmetiem, kas var samazināt izglītojamo kvalitatīvu sagatavošanu darbībai noteiktā profesijā, kas ir viens no Projektā minētajiem profesionālās vidējās izglītības mērķiem. Kā arī vērā ņemama kultūrizglītības pēctecības specifika – nozares augstākās izglītības iestāžu uzņemšanas prasības un plānotie iestājeksāmeni izraudzītajā studiju jomā, kas pamato profesionālo mācību priekšmetu nozīmīgumu, gatavojoties turpmākām studijām izglītības turpināšanai augstākās izglītības pakāpē, sekmējot konkurētspēju gan Latvijā, gan Eiropā. Tieši nosacījums par iestājeksāmeniem augstākās izglītības iestādēs, pierādot profesionālo sagatavotību, ir svarīgākais, kas norāda uz būtiskām atšķirībām kultūrizglītībā un pārējā profesionālās vidējās izglītības segmentā. Kā arī informējam, ka jau šobrīd, nodrošinot Kultūras ministrijas padotībā esošo profesionālās vidējās izglītības iestāžu absolventu konkurētspēju, tiek veicināti augsti sasniegumi vispārizglītojošajās jomās, tādējādi izpildot arī normatīvajā regulējumā noteiktos atšķirīgos kritērijus profesionālās izglītības kompetences centra statusa ieguvei profesionālās izglītības iestādēm, kuras īsteno mākslas, mūzikas vai dejas profesionālās vidējās izglītības programmas. Kultūras ministrijas padotībā esošo profesionālās vidējās izglītības iestāžu izglītojamo centralizēto eksāmenu rezultātu vērtējums vispārizglītojošajos priekšmetos, kas vidēji nav zemāks par 50 procentiem, ir vērā ņemams pamatojums ierosinājumam arī turpmāk piedāvāt izglītojamiem līdzsvarotu vispārizglītojošo saturu ar iespēju izglītības programmas noslēgumā akcentēt profesionālo saturu, kas ir būtisks, nodrošinot iespēju sagatavoties izglītības turpināšanai augstākā pakāpē iestājeksāmeniem mākslas vai mūzikas jomā. Nozīmīgs aspekts ir arī kultūrizglītības iestāžu, kurās ir neliels izglītojamo skaits, iespējas organizēt mācību nodarbību grupas ļoti nelielam izglītojamo skaitam, kas radītu papildu finanšu resursu nepieciešamību. Vēršam arī uzmanību tam, ka izglītības programmās izglītības tematiskajā jomā „Mākslas” jau šobrīd viena no vispārizglītojošajām jomām „Kultūras izpratne un pašizpausme” tiek apgūta augstākajā līmenī, saturu piemērojot atbilstoši apgūstamajai specializācijai. Kā arī vērā ņemams jau šobrīd noteiktais obligātais valsts pārbaudījumu skaits profesionālajā izglītībā, jo papildu centralizētajiem eksāmeniem vispārizglītojošajos mācību priekšmetos izglītojamie kārto kvalifikācijas eksāmenu, kas pēc būtības ir pārbaudījums divās padziļinātās jomās – profesionālajā jomā un kultūrizglītības programmās – vispārizglītojošajā jomā „Kultūras izpratne un pašizpausme”. Tādēļ Kultūras ministrija rosina Projekta 10.punktu papildināt ar jaunu apakšpunktu, izsakot to šādā redakcijā:„10.4. izglītības programmām izglītības tematiskajā jomā „Mākslas” var piedāvāt vienu vai divus padziļinātus kursus, nodrošinot to apguvi augstākajā mācību satura apguves līmenī.”.Tas rastu elastīgu iespēju izglītības iestādēm veidot piedāvājumu, izvērtējot attiecīgās iegūstamās kvalifikācijas vajadzības un augstāko izglītības iestāžu prasības izglītības turpināšanai, izglītības iestādes finanšu un organizatoriskās iespējas, kā arī ņemot vērā nodarbību grupās ietverto izglītojamo daudzveidību, piemēram, mūzikas izglītības nodarbību grupas veido, apvienojot izglītojamos no atšķirīgām programmām. | **Panākta vienošanās saskaņošanas laikā** | 10.3. piedāvā vismaz divus padziļinātus kursus un nodrošina iespēju kārtot tajos valsts pārbaudījumus augstākajā mācību satura apguves līmenī atbilstoši normatīvajiem aktiem par valsts vispārējās vidējās izglītības standartu un vispārējās vidējās izglītības programmu paraugiem, ja mācības tiek uzsāktas pēc pamatizglītības ieguves, no kuriem izglītojamais var izvēlēties vai neizvēlēties:10.3.1. apgūt vienu padziļinātu kursu augstākajā mācību satura apguves līmenī;10.3.2. kārtot valsts pārbaudījumu augstākajā mācību satura apguves līmenī. |
|  | 11. Neklātienē īstenojamā izglītības programmā ietver ne mazāk kā 30 procentus no arodizglītības vai profesionālās vidējās izglītības standartā noteiktā profesionālā satura apjoma atbilstoši šo noteikumu 1.pielikumam. | **Veselības ministrija** 2. Lūdzam projekta 11. punktā iekļaut atrunu, ka neklātienēs īstenojamās programmas attiecībā uz tematisko jomu “Veselības aprūpe” nepiemēro.**Kultūras ministrija**8.Lūdzam precizēt Projekta 11.punktā minēto par neklātienē īstenojamām izglītības programmām, jo Projekta 1.pielikumus ietver 6 tabulas, nosakot gan satura apjomu, gan īstenošanas ilgumu, gan programmu struktūru, vienlaikus nosakot, ka izglītības tematiskās jomas „Mākslas” izglītības programmas nav īstenojamas neklātienē. | **Ņemts vērā****Ņemts vērā** | 11. Neklātienē īstenojamā izglītības programmā ietver ne mazāk kā 30 procentus no arodizglītības vai profesionālās vidējās izglītības standartā noteiktā profesionālā satura apjoma atbilstoši šo noteikumu 1.pielikumam, izņemot izglītības tematiskās jomas “Veselības aprūpe” un izglītības programmu grupas “Mūzikas un skatuves māksla” tās programmu daļas, kurās nav īstenojama neklātienes izglītības ieguves forma. |
|  | 12. Profesionālās vidējās izglītības un arodizglītības obligāto saturu veido ņemot vērā, ka: 12.1. profesionālās vidējās un arodizglītības programmas tiek veidotas atbilstoši izglītojamo vajadzībām, un mācīšanās spējām (iekļaujošas izglītības princips), nosakot atbilstošu tās apjomu un īstenošanas ilgumu saskaņā ar šo noteikumu 1. pielikumu;12.2. profesionālais izglītības programmas mācību saturs sastāv no teorijas un prakses sasniedzamajiem mācīšanās rezultātiem, saskaņā ar izglītības programmu, atbilstoši šo noteikumu 1. pielikumam;12.3. plānotie sasniedzamie mācīšanās rezultāti atbilstoši normatīvajiem aktiem par valsts vispārējās vidējās izglītības standartu un vispārējās vidējās izglītības programmu paraugiem un profesijas standartā vai profesionālās kvalifikācijas prasībās definētās kompetences, savstarpēji koordinējot saturu, var tikt integrētas pamatkursos, profesionālajos mācību priekšmetos, profesionālo kompetenču moduļos un mūžizglītības kompetenču moduļos;12.4. izglītojamo mācīšanās balstās uz viedu un ilgtspējīgu izaugsmi, paplašinot starpdisciplināru mācīšanos un piedāvājot novatoriskas iespējas, kas sekmē radošumu un spēju reaģēt uz jaunām prioritātēm, ko izvirza mainīgā ekonomiskā vide;12.5. nodrošina savlaicīgu un individuāli pielāgotu palīdzību, lai nodrošinātu nodarbinātības vai pašnodarbinātības iespējas un spēju pielāgoties kompetenču prasību pārmaiņām;12.6. izglītojamajiem nodrošina kvalitatīvu un iekļaujošu izglītību un mūžizglītību, lai varētu saglabāt un iegūt prasmes, kas ļauj pilnā mērā piedalīties sabiedrības dzīvē un veiksmīgi iekļauties darba tirgū;12.7. izglītojamajiem ir jāspēj izmantot izglītības un kultūras sniegto potenciālu nodarbinātības, sociālā taisnīguma, aktīva pilsoniskuma veicināšanā un kā līdzekli, lai pieredzētu Eiropas identitāti visā tās daudzveidībā;12.8. izglītības iestāde nodrošina izglītojamā sasniedzamo mācīšanās rezultātu apguvei mūsdienīgu mācību vidi, ieskaitot tehnoloģijās un darba vidē balstītu mācīšanos, kā arī piekļuvi jaunākajiem sasniegumiem nozaru infrastruktūrā;12.9. izglītības iestāde nodrošina izglītojamā mācīšanos, izmantojot modulāro pieeju, ieskaitot mobilitātes iespējas;12.10. nostiprināt izglītojamā lietpratību, integrēti praktiskajā darbībā mērķtiecīgi apgūstot vispārējās un profesionālās zināšanas, izpratni, prasmes profesionālajā mācību jomā, attīstot caurviju prasmes, veidojot ieradumu, izkopjot tikumus un apliecinot vērtības;12.11. izglītības iestāde nodrošina Latvijas Republikā reglamentēto profesiju profesionālo vidējās izglītības programmu atbilstību noteiktām kvalitātes prasībām un kritērijiem, ja šī darbība ir saistīta ar sabiedrības interešu aizsardzību, tās drošību un veselības aizsardzību.12.12. profesionālās vidējās izglītības un arodizglītības obligāto saturu saskaņo ar vispārējās vidējās izglītības obligāto saturu un tā apguves plānoto sasniedzamo rezultātu mācību jomās un īstenošanas principiem. | **Latvijas Brīvo arodbiedrību savienība**1.Lūdzam izteikt 12.5. punktu šādā redakcijā: “12.5. nodrošina savlaicīgu un individuāli pielāgotu palīdzību, lai nodrošinātu nodarbinātības vai pašnodarbinātības iespējas atbilstoši darba aizsardzības un darba tiesību normām unspēju pielāgoties kompetenču prasību pārmaiņām.” LBAS jau ceturto gadu pēc kārtas īsteno konkursu profesionālās izglītības iestāžu audzēkņiem “Profs”, kurā LBAS darba tiesību un darba aizsardzības eksperti pārbauda profesionālās izglītības iestāžu audzēkņu zināšanas par darba tiesību un darba aizsardzības jautājumiem. Konkursa rezultāti liecina, ka zināšanas par darba tiesību jautājumiem ir nepietiekamas. Tas nozīmē, ka audzēkņi nav pilnībā sagatavoti darba tirgum un darba tiesisko attiecību uzsākšanai. Tajā paša laikā visos jaunākajos profesiju standartos, kas pieņemti, sākot ar 2017. gadu, unatbilstoši kuriem ir jāveido profesionālās vidējās izglītības un arodizglītības programmas, ir iekļauta kompetence, kas nosaka spēju ievērot darba tiesisko attiecību normas un nodibinātdarba tiesiskās attiecības. LBAS ieskatā profesionālās izglītības iestādēm būtu jānodrošina tāda savlaicīga un individuāli pielāgota palīdzība, kas ne tikai nodrošinātu nodarbinātības iespējas, bet nodrošinātu arī drošus un darba likumdošanai atbilstošus priekšnosacījumus.**Kultūras ministrija**9.Iebilstam par Projekta 12.9.apakšpunktā minēto nosacījumu, ka „izglītības iestāde nodrošina izglītojamā mācīšanos, izmantojot modulāro pieeju, ieskaitot mobilitātes iespējas”, jo visas izglītības programmas nav veidotas pēc modulāro programmu principa un vairākas izglītības tematiskās jomas „Mākslas” programmas arī turpmāk tiks īstenotas kā priekšmetiskās programmas. Kā arī lūdzam skaidrot šajā punktā minēto nosacījumu - nodrošināt „mobilitātes iespējas”.**Satiksmes ministrija**2. Projekta 12.9. apakšpunkts nosaka, ka “*izglītības iestāde nodrošina izglītojamā mācīšanos, izmantojot modulāro pieeju, ieskaitot mobilitātes iespējas*”. Projekta anotācijas I sadaļas 2. punktā (3. lpp.) ir minēts, ka “*Jaunais profesionālās vidējās izglītības un arodizglītības standarts ļauj profesionālā mācību satura noteiktos sasniedzamos rezultātus apgūt caur konkrētu profesionālo moduļu kopumu vai profesionālo mācību priekšmetiem*”. Savukārt Profesionālās izglītības likuma 26. panta otrā daļa nosaka, ka “*Profesionālajā pamatizglītībā, arodizglītībā, profesionālajā vidējā izglītībā un profesionālajā tālākizglītībā var īstenot modulārās profesionālās izglītības programmas*”. Līdz ar to Satiksmes ministrija iebilst tam, ka modulārā pieeja automātiski tiek paredzēta kā obligāts priekšnoteikums profesionālās izglītības programmu īstenošanā, turklāt, iepriekš neizvērtējot, vai šādu pieeju vispār ir iespējams ieviest attiecīgajā nozarē.Ievērojot iepriekš minēto, lūdzam projekta 12.9. apakšpunktu izteikt šādā redakcijā: “12.9. izglītības iestāde var nodrošināt izglītojamā mācīšanos, izmantojot modulāro pieeju, ieskaitot mobilitātes iespējas;”.**Latvijas Brīvo arodbiedrību savienība**• 12.9.punktā precizēt jēdzienu „mobilitātes iespējas".LBAS un LIZDA norāda, ka nepieciešams pilnveidot pedagogu darba slodzes veidošanās principus, lai pilnvērtīgi varētu realizēt šo standartu un kompetencēs balstīto mācību saturu. | **Ņemts vērā****Ņemts vērā****Ņemts vērā****Ņemts vērā** | 12.5. izglītības iestāde izglītojamajam nodrošina savlaicīgu un individuāli pielāgotu palīdzību, tajā skaitā darba aizsardzības un darba tiesību jautājumu apguvē atbilstoši profesionālās vidējās izglītības vai arodizglītības programmas specifikai, lai veicinātu izglītojamo nodarbinātības vai pašnodarbinātības iespējas un spēju pielāgoties mainīgajam darba tirgus pieprasījumam. 12.9. izglītības iestāde nodrošina izglītojamā mācīšanos, izmantojot modulāro pieeju, kur tas ir iespējams, ieskaitot mobilitātes iespējas;Anotācijas I.sadaļas 2.punkts papildināts ar tekstu: Atbilstoši 15 nozaru kvalifikāciju struktūrās iekļautajiem profesiju standartiem un profesionālās kvalifikācijas prasībām ir būtiski atzīmēt, ka profesionālās vidējās izglītības līmenī ir izstrādātas profesionālās modulārās izglītības programmas un tikai tajās nozaru profesijās, kurās vēl nav izstrādātas modulārās izglītības programmas un tur, kur modulāro pieeju dažādu iemeslu dēļ nav iespējams īstenot, var turpināt īstenot profesionālo mācību priekšmetu programmas. Saistībā ar jēdzienu „mobilitātes iespējas” ir būtiski ņemt vērā, ka mobilitātes iespējas var būt attiecīgās izglītības iestādes ietvaros izvēloties konkrētu profesionālo kvalifikāciju vai specializāciju, mainot izglītības iestādi un uzsākot mācības citā izglītības iestādē, kā arī īstenojot darba vidē balstītas mācības un papildus jāatzīmē, ka mobilitātes iespējas(tajā skaitā jauniešu mobilitātes programmās Erasmus+ un citās) var būt kā sasniegto rezultātu pārneses iespējas. |
|  | 14.5. pēctecības princips – vērtēt ņemot vērā nozaru kvalifikāciju struktūru aprakstos iekļautās nozares profesijas ietilpstošās specializācijas un saistītās profesijas, ja attiecināms. | **Veselības ministrija** 5. Lūdzam projekta 14.5. apakšpunktu aiz vārdrindas “nozaru kvalifikāciju struktūru aprakstos” papildināt ar vārdrindu “vai nozares profesionālo darbību reglamentējošajos normatīvajos aktos”, jo veselības nozarei netiek veidota nozares kvalifikāciju struktūra, bet ārstniecības personu profesionālās kvalifikācijas prasības noteiktas Ministru kabineta noteikumos . | **Ņemts vērā** | 14.5. pēctecības princips – vērtēt ņemot vērā nozaru kvalifikāciju struktūru aprakstos vai nozares profesionālo darbību reglamentējošajos normatīvajos aktos iekļautās nozares profesijās ietilpstošās specializācijas vai saistītās profesijas, ja attiecināms; |
|  | 15. Profesionālās vidējās un arodizglītības programmu vispārizglītojošā satura apguves vērtēšanas pamatprincipus nosaka saskaņā ar normatīvajiem aktiem par valsts vispārējās vidējās izglītības standartu un vispārējās vidējās izglītības programmu paraugiem. | **Veselības ministrija** 6. Lūdzam redakcionāli precizēt projekta 15. punktu, norādot, ka vērtēšanas pamatprincipi attiecināmi uz izglītojamo, jo patlaban projekta 15. punkta redakcija skaidri nepasaka, kas jāvērtē – izglītojamā sniegums vai programmas saturs. | **Ņemts vērā** | 15. Profesionālās vidējās izglītības un arodizglītības programmu vispārizglītojošā satura apguves vērtēšanas pamatprincipus un kārtību nosaka saskaņā ar normatīvajiem aktiem par valsts vispārējās vidējās izglītības standartu un vispārējās vidējās izglītības programmu paraugiem, ja mācības tiek uzsāktas pēc pamatizglītības ieguves. |
|  | 19. Summatīvo vērtējumu šo noteikumu 18.1. un 18.2. apakšpunktā minētajā gadījumā izsaka 10 ballu skalā atbilstoši šo noteikumu 2. pielikumam. | **Kultūras ministrija**11.Iebilstam pret vienota principa noteikšanu (Projekta 19.punkts un 2.pielikums) summatīvai vērtēšanai visā profesionālās vidējās izglītības segmentā, jo novērtējot izglītojamo mācīšanās rezultātu moduļos vai profesionālajos mācību priekšmetos attiecībā pret plānotiem sasniedzamajiem rezultātiem mācīšanās posma noslēgumā, vērtēšanas nosacījumiem un principiem, t.sk., matemātiskajam aprēķinam jābūt piemērotam atbilstoši konkrētā pārbaudījuma veidam, saturam, apjomam u.c. aspektiem. Līdz ar to pilnīgi vienāda summatīvā vērtējuma noteikšana visām izglītības programmām, kvalifikācijām, moduļiem un mācību priekšmetiem nav iespējama. Līdz ar to lūdzam svītrot Projekta 2.pielikuma 1.tabulas aili, kurā uzdevumu izpildes līmenis izteikts punktos, Projekta 19.punktā nosakot, ka katra kvalifikācijas eksāmena vērtēšanai atbilstoši eksāmena uzdevumu specifikai tiek izveidots summatīvā vērtējuma princips, kas iekļauts eksāmena programmā. Veidojot profesionālās kvalifikācijas eksāmenu programmas, tajās ietvertajiem uzdevumiem tiek definēti profesionālās kompetences līmeņi un to vērtējuma principi atbilstoši konkrētajam uzdevumam, veidojot nosacījumus, kuri atbilst pietiekama kvalifikācijas līmeņa apguvei. Vēršam uzmanību, ka Izglītības likuma 32.pants nosaka, ka valsts izglītības standarts – dokuments, kas atbilstoši izglītības pakāpei, izglītības veidam un mērķgrupai nosaka izglītības programmu stratēģiskos mērķus un galvenos uzdevumus, izglītības obligāto saturu, izglītojamā iegūtās izglītības vērtēšanas pamatprincipus un kārtību. Kā arī Izglītības likumā definēts, ka mācību priekšmeta vai kursa programma – izglītības programmas sastāvdaļa, kas ietver mācību priekšmeta vai kursa mērķus un uzdevumus, saturu, satura apguves plānojumu, iegūtās izglītības vērtēšanas kritērijus un kārtību, kā arī programmas īstenošanai nepieciešamo metožu un līdzekļu uzskaitījumu. Tātad Valsts profesionālās vidējās izglītības standarta projektā nebūtu iekļaujams tik detalizēts summatīvās vērtēšanas princips, bet gan saglabājams šobrīd spēkā esošajā Profesionālās izglītības standartā noteiktais, ka izglītojamā mācību sasniegumus vērtē salīdzinājumā ar plānotajiem rezultātiem, raksturojot mācību priekšmeta un moduļa vai programmas daļas apguves līmeni. Kā arī saglabājams princips, ka mācību priekšmetu un moduļu apguve, praktiskās mācības un valsts noslēguma pārbaudījumi tiek vērtēti ar atzīmi 10 ballu vērtējuma skalā, vienlaikus nosakot prasības izglītojamajam izglītības programmas apguvei noteiktajā līmenī, kā arī attiecībā uz profesionālās kvalifikācijas eksāmenu nosakot, ka, lai iegūtu profesionālo kvalifikāciju, profesionālās kvalifikācijas eksāmenā, jāsaņem vērtējumu – atzīmi, ne zemāku par „viduvēji – 5”. Šādi nosacījumi saglabājami, ņemot vērā arī šobrīd spēkā esošo normatīvo regulējumu par kvalifikācijas eksāmenu norisi, izstrādātajām un saskaņotajām profesionālās vidējās izglītības un eksāmenu programmām. Arī izstrādātais eksāmenu programmu izveides metodiskais dokuments „Profesionālās kvalifikācijas eksāmenu satura izstrādes metodika” paredz citu pieeju eksāmenu vērtēšanā. | **Ņemts vērā** | 18. Summatīvo vērtēšanu moduļos vai profesionālajos mācību priekšmetos īsteno:18.1. pedagogs, lai novērtētu un dokumentētu, kādā mērā izglītojamais ir apguvis plānotos sasniedzamos mācīšanās rezultātus temata vai apakštemata noslēgumā;18.2. pedagogs, lai novērtētu un dokumentētu, kādā mērā izglītojamais ir apguvis plānotos sasniedzamos mācīšanās rezultātus moduļa vai mācību priekšmeta noslēgumā, kā arī profesionālās modulārās izglītības programmas daļas apguves apliecināšanai;18.3. profesionālās kvalifikācijas eksāmena eksaminācijas komisija, lai novērtētu un dokumentētu, kādā līmenī izglītojamais apguvis profesijas standarta vai profesionālās kvalifikācijas prasību noteiktās profesionālās zināšanas, prasmes, attieksmes un kompetences, kas nepieciešamas profesionālo darbību pamatuzdevumu un pienākumu izpildei.19. Summatīvo vērtējumu šo noteikumu 18.2. un 18.3. apakšpunktā minētajā gadījumā izsaka 10 ballu skalā atbilstoši šo noteikumu 2. pielikumam. |
|  | 20. Profesionālās vidējās izglītības un arodizglītības programmu vispārizglītojošā satura vērtēšanu nosaka saskaņā ar normatīvajiem aktiem par valsts vispārējās vidējās izglītības standartu un vispārējās vidējās izglītības programmu paraugiem. | **Latvijas Brīvo arodbiedrību savienība**• svītrot 20.punktu, jo normatīvā akta projekta 15. un 20.punkts ir identiski; | **Ņemts vērā**  | 15. Profesionālās vidējās izglītības un arodizglītības programmu vispārizglītojošā satura apguves vērtēšanas pamatprincipus un kārtību nosaka saskaņā ar normatīvajiem aktiem par valsts vispārējās vidējās izglītības standartu un vispārējās vidējās izglītības programmu paraugiem, ja mācības tiek uzsāktas pēc pamatizglītības ieguves.Noteikumu projekta 20.punkts svītrots. |
|  | 21. Izglītojamajam ir atļauts kārtot profesionālās kvalifikācijas eksāmenu, ja visos profesionālā satura sasniedzamo mācīšanās rezultātu apguves pārbaudījumos ir iegūts vērtējums ne zemāks par “vidējo līmeni” atbilstoši šo noteikumu 2. pielikumam.22. Profesionālās kvalifikācijas eksāmenu kārto un profesionālo kvalifikāciju piešķir atbilstoši profesijas standartam vai profesionālās kvalifikācijas prasībās noteiktajām profesionālajām zināšanām, prasmēm, attieksmēm un kompetencēm.  | **Tieslietu ministrija** 5. Izglītības likuma 14. panta 19. punkts pilnvaro Ministru kabinetu noteikt valsts izglītības standartus, savukārt Profesionālās izglītības likuma 23. panta pirmā daļa skaidro, ka valsts profesionālās izglītības standarts atbilstoši izglītības pakāpei nosaka izglītības programmu mērķus, obligāto izglītības saturu un iegūtās izglītības vērtēšanas pamatprincipus un kārtību. Lūdzam izvērtēt projekta 21. un 22. punkta atbilstību Izglītības likuma 14. panta 19. punktā (kopsakarā ar Profesionālās izglītības likuma 23. panta pirmajā daļā noteikto) Ministru kabinetam dotajam pilnvarojumam.**Kultūras ministrija**12.Lūdzam mainīt Projekta 21.punkta redakciju, saglabājot šobrīd spēkā esošajā Profesionālās izglītības standartā un licencētajās un akreditētajās izglītības programmās noteiktos nosacījumus, ka izglītojamajam ir atļauts kārtot profesionālās kvalifikācijas eksāmenu, ja izglītojamais saņēmis galīgo vērtējumu – atzīmi, ne zemāku par „gandrīz viduvēji – 4”, vai „ieskaitīts” visos programmas mācību priekšmetos un moduļos, praktiskajās mācībās un praksē. Vienlaikus norādām, ka Projekta 21.punkta redakcija nav izprotama kopsakarā ar Projekta 2.pielikuma 2.tabulā norādīto. | **Ņemts vērā****Ņemts vērā** | 20. Izglītojamais kārto profesionālās kvalifikācijas eksāmenu, kurā novērtē izglītojamā mācību sniegumu profesijas standartā vai profesionālās kvalifikācijas prasībās iekļauto zināšanu, prasmju, attieksmju un kompetenču apguvi, ja ikvienā profesionālā satura sasniedzamo mācīšanās rezultātu apguves pārbaudījumā ir iegūts vērtējums ne zemāks par “vidējo līmeni” atbilstoši šo noteikumu 2. pielikumam. |
|  | 23. Profesionālās vidējās izglītības programmas pilnu apguvi noslēdz valsts pārbaudījumi:23.1. profesionālās kvalifikācijas eksāmens;23.2. valsts pārbaudes darbs latviešu valodā vismaz optimālajā mācību satura apguves līmenī;23.3. valsts pārbaudes darbs svešvalodā (angļu, vācu vai franču) vismaz optimālajā (B2) mācību satura apguves līmenī;23.4. valsts pārbaudes darbs matemātikā jebkurā no mācību satura apguves līmeņiem atbilstoši apgūstamās programmas saturam. | **Kultūras ministrija**13.Lūdzam precizēt nosacījumus par profesionālās vidējās izglītības programmas pilnu apguvi, precizējot Projekta 23.punkta redakciju, jo Projekta 23.2., 23.3. un 23.4.apakšpunktos noteiktais attiecināms tikai uz profesionālās vidējās izglītības programmām, kuras uzsākamas pēc pamatizglītības apguves, kā arī lūgums precizēt Projekta 23.4.apakšpunkta redakciju, svītrojot „atbilstoši apgūstamās programmas saturam”, jo tas ir pretrunā ar šajā punktā noteikto, ka pārbaudes darbu matemātikā iespējams kārtot jebkurā no apguves līmeņiem, kas būtu atbalstāms.**Tieslietu ministrija** 6. Projekta 23.2., 23.3. un 23.4. apakšpunkts paredz, ka profesionālās vidējās izglītības programmas pilnu apguvi noslēdz valsts pārbaudes darbs latviešu valodā, svešvalodā un matemātikā. Vispārējās izglītības likuma 1. panta otrās daļas 12. punkts skaidro, ka centralizēts eksāmens ir valsts pārbaudes darbs, savukārt Profesionālās izglītības likuma 1. panta otrās daļas 2. punkts paredz, ka centralizēts eksāmens ir valsts mērogā organizēts eksāmens. Pēc būtības centralizēts eksāmens ir viens no valsts pārbaudes darbiem, kas tiek kārtots tieši vidējās izglītības ieguves nolūkā, līdz ar to nav skaidrs, kāpēc projektā tas netiek saukts par centralizēto eksāmenu. Vēršam uzmanību, ka Ministru kabineta 2010. gada 6.aprīļa noteikumi Nr. 335 "Noteikumi par centralizēto eksāmenu saturu un norises kārtību" noteic centralizēto eksāmenu saturu un to norises kārtību. No minētā secināms, ka vidējās izglītības sistēmā tiek lietots termins "centralizēts eksāmens". Ņemot vērā minēto, lūdzam skaidrot, kāpēc projektā tiek lietots vispārīgs termins "valsts pārbaudes darbs". | **Ņemts vērā****Panākta vienošanās saskaņošanas laikā** | 21.2. valsts pārbaudes darbs latviešu valodā vismaz optimālajā mācību satura apguves līmenī, ja mācības tiek uzsāktas pēc pamatizglītības ieguves;21.3. valsts pārbaudes darbs svešvalodā (angļu, vācu vai franču) vismaz optimālajā (B2) mācību satura apguves līmenī, ja mācības tiek uzsāktas pēc pamatizglītības ieguves;21.4. valsts pārbaudes darbs matemātikā vismaz vispārīgajā mācību satura apguves līmenī, bet ne zemākā kā noteikts atbilstošajā izglītības programmas saturā, ja mācības tiek uzsāktas pēc pamatizglītības ieguves. |
|  | Noteikumu projekts kopumā | **Veselības ministrija** 10. Lūdzam projektu papildināt ar punktu, kurā tiktu atrunāts izlīdzinošo kursu piemērošanas pamatojums, anotācijā sniedzot izvērstu jēdziena “izlīdzinošie kursi’’ skaidrojumu un piemērošanas kārtību.  | **Panākta vienošanās saskaņošanas laikā** | Anotācijas I.sadaļas 2.punkts papildināts ar šādu tekstu:Jaunais profesionālās vidējās izglītības un arodizglītības standarts paredz arī iespēju izglītības iestādei piedāvāt “izlīdzinošos kursus”.Saistībā ar “izlīdzinošajiem kursiem’’ ir būtiski atzīmēt, ka ņemot vērā, ka izglītojamajiem no dažādām izglītības iestādēm iestājoties, piemēram, vienā profesionālās vidējās izglītības iestādē, var būt arī atšķirīgs zināšanu līmenis, šādā gadījumā “izlīdzinošo kursu’’ pieejamībai ir nozīme, lai varētu izvērtēt attiecīgā izglītojamā zināšanu līmeni un piedāvāt kvalitatīvu, uz attiecīgā izglītojamā zināšanām, prasmēm, attieksmēm un kompetencēm balstītu atbilstošu profesionālās vidējās izglītības programmas piedāvājumu. |
|  | Noteikumu projekts kopumā | **Satiksmes ministrija**1. Projekta 10.2. apakšpunktā un 1. pielikuma 1. tabulā ir ietverts profesionālās vidējās izglītības programmu mācību programmas apjoms, nosakot maksimālo mācību stundu skaitu – 5740 mācību stundas. Informējam, ka 2018. gadā Latvijas Jūras akadēmija un Liepājas Jūrniecības koledža ar VAS „Latvijas Jūras administrācija” ir saskaņojušas un licencējušas četras profesionālās vidējās izglītības programmas, kuru apjoms pārsniedz projektā paredzēto maksimālo mācību stundu skaitu. Iepriekš minēto programmu minimālais kvalifikācijas prakses apjoms ir seši mēneši, kā arī pašas programmas ir izstrādātas, ņemot vērā starptautiskās reglamentētās prasības attiecībā uz to saturu un sasniedzamajiem rezultātiem programmu apguvē. Ņemot vērā iepriekš minēto, kvalifikācijas prakses un programmas apjoma samazināšana šo programmu īstenošanā nav iespējama. Turklāt projekta 1. pielikuma 1. tabulai ir pievienotas piezīmes un piezīmju 2. punktā ir minēta atruna, ka “*Atbilstoši profesijas sarežģītībai vai darba devēju prasībām prakses moduļu kopapjoms var tikt palielināts pēc nepieciešamības vienas profesijas ietvaros*”, taču iepriekš minētā atruna netiek paredzēta, nosakot izglītības programmas apjomu stundās. Esošajā situācijā profesionālo vidējo jūrniecības izglītības programmu īstenošanas ilgums (nosakāms gados) atbilst paredzamajiem noteikumiem, bet izglītības programmas apjoms (nosakāms stundās) neatbilst paredzamajiem noteikumiem. Līdz ar to projektā nepieciešams noteikt tikai minimālo izglītības programmas apjomu (nosakāms stundās), nenosakot maksimālo izglītības programmas apjoma robežu. Ievērojot iepriekš minēto, lūdzam:1) projekta 10.2. apakšpunktu izteikt šādā redakcijā: “10.2. profesionālās vidējās izglītības programmu īsteno vismaz 2120 mācību stundās, tās apjomu un īstenošanas ilgumu nosakot atbilstoši šo noteikumu 1. pielikumam”;2) projekta 1. pielikuma 1. tabulā svītrot maksimālos ierobežojumus programmas apjomam (stundās), nosakot, ka programmas (ar iepriekš iegūtu pamatizglītību) apjoms (stundās) ir vismaz 4760 stundas, iegūstot profesiju, (līdzšinējo 4760-5740 stundu vietā) un 5000 stundas, iegūstot profesiju ar specializāciju, (līdzšinējo 5000-5740 stundu vietā); | **Panākta vienošanās saskaņošanas laikā** | 10.2. profesionālās vidējās izglītības programmu īsteno 2120 līdz 5740 mācību stundās, tās apjomu un īstenošanas ilgumu nosakot atbilstoši šo noteikumu 1. pielikumam, pieļaujot izņēmumus izglītības programmu grupā “Mūzika un skatuves māksla” un izglītības programmu kopās “Kuģu mehānika” un “Jūras transports”;Skat. 1.pielikuma 1.tabulas 4.piezīmi  |
|  | Noteikumu projekts kopumā | **Tieslietu ministrija** 2. Projekta tekstā dažviet tiek lietota vārdkopa "profesiju standartos vai profesionālās kvalifikācijas prasībās noteiktās zināšanas, prasmes, attieksmes un kompetences" (piemēram, projekta 3.1. apakšpunkts), papildus dažviet lietojot vārdkopu "nozaru kvalifikāciju struktūru aprakstos noteiktie profesiju vispārīgie raksturojumi" (piemēram, projekta 4.1. apakšpunkts). Vienlaikus projekta tekstā tiek lietota vārdkopa "atbilstoši nozares profesijā ietilpstošajai specializācijai" (piemēram, projekta 6.4. apakšpunkts). Projekta tekstā tiek lietotas arī minētajām vārdkopām līdzīgas vārdkopas (piemēram, projekta 14.5. un 18.2. apakšpunkts). Lūdzam izvērtēt nepieciešamību lietot minētās vārdkopas un attiecīgi precizēt projektu, saskaņojot vārdkopu lietojumu visā projekta tekstā. Norādām, ka saskaņā ar Ministru kabineta 2009. gada 3. februāra noteikumu Nr. 108 "Normatīvo aktu projektu sagatavošanas noteikumi" 2.3. apakšpunktu normatīvā akta projektu raksta, izmantojot vienveidīgas un standartizētas vārdiskās izteiksmes. | **Ņemts vērā** | Noteikumu projekts kopumā |
|  | Noteikumu projekts kopumā | **Latvijas Brīvo arodbiedrību savienība**• normatīvajā aktā iekļaut tālmācības normatīvo regulējumu, vienlaicīgi arī veicot grozījumus Profesionālās izglītības likumā paredzot šādu profesionālās izglītības programmas daļējas apguves formu. Tālmācībā var apgūt vispārējās vidējās izglītība programmas un augstākās izglītības programmas, uzskatām, ka nav pamatojuma liegt iespēju apgūt profesionālās izglītības programmas teorijas daļu tālmācības formā. 12.5. — 12.8.apakšpunktos minēto principu ievērošana lielā mērā būtu saistāma ar elektroniskās mācību vides izmantošanu; | **Ņemts vērā** | Anotācijas I.sadaļas 2.punkts papildināts ar tekstu:Profesionālās izglītības iestādēm ir iespēja izvērtēt, vai ir iespējams īstenot mācības attālinātā formā, vērtējot kurā nozarē un kuru profesiju apguvē, piemēram, ir iespējama teorijas apguve attālināti saistībā ar izvēlēto profesiju, vai arī vispārizglītojošā satura apguve, ciktāl tas ir pieļaujams atbilstoši normatīvajiem aktiem par valsts vispārējās vidējās izglītības standartu un vispārējās vidējās izglītības programmu paraugiem. |
|  | Noteikumu projekts kopumā | **Latvijas Brīvo arodbiedrību savienība**2.Aicinām Mūžizglītības kompetences moduli “Sabiedrība un cilvēka drošība” papildināt ar tematu “Darba tiesību jautājumi”, nepieciešamības gadījumā profesionālas vidējās izglītības programmās vai arodizglītības programmās palielinot obligāto stundu skaitu. LBAS ieskatā zināšanu apguve par darba tiesību jautājumiem ir absolūti nepietiekama. Saskaņā ar Valsts izglītības satura centra mājas lapā publicēto moduli “Sociālās un pilsoniskās prasmes”tematam “Tiesību zinību pamati” ir atvēlēti 20% no moduļa kopējā apjoma, turklāt darbatiesības ir tikai viens no desmit ieteicamajiem jautājumiem. Turklāt noteikumu projekts paredz, ka mūžizglītības kompetenču modulis “Sociālās unpilsoniskās prasmes” ir iekļauts Profesionālās vidējās izglītības un arodizglītības (priekšmetuvai modulārās) izglītības programmas mainīgajā daļā. Tas nozīmē, ka varbūt gadījumi, kadaudzēkņi zināšanas par darba tiesību jautājumiem neapgūst vispār. LBAS aicina darba tiesību pamatjautājumus pārcelt uz Profesionālās vidējās izglītības un arodizglītības (priekšmetu vai modulārās) izglītības programmas pamatdaļu, jo darba tiesību jautājumi drīzāk ir saistīti ar cilvēka nodarbinātības drošību nevis sociālajām vai pilsoniskajām prasmēm. Valsts darba inspekcijas pēdējais pieejamais darbības pārskats par 2018.gadu liecina, ka nodarbināšana bez rakstveidā noslēgta darba līguma un/vai deklarēšanas Valsts Ieņēmumu dienestā visbiežāk ir konstatēta tādās nozarēs kā būvniecība, tirdzniecība, izmitināšanas un ēdināšanas pakalpojumi, apstrādes rūpniecība, lauksaimniecība, mežsaimniecība unzivsaimniecība u.c. Kaut arī nav pieejamas informācijas par nodarbināto izglītības virzienu (profesionālā vai vispārējā izglītība), tradicionāli augstāk minētajās nozarēs strādā tiešiprofesionālās izglītības iestāžu absolventi. Turklāt 30% no Valsts darba inspekcijas konstatētajiem pārkāpumiem 2018.gadā ir saistīti ar darba līguma noslēgšanu rakstveidā un darba līguma saturu - darba līgums netiek noslēgts vispār vai tajā netiek ietverta visa informācija. LBAS, veicot izglītojošo darbu profesionālās izglītības iestādēs pirms konkursa “Profs”, ir pārliecinājies, ka nereti audzēkņi nezina par darba līguma noslēgšanas nepieciešamību rakstveidā pirms darba uzsākšanas (Darba likuma 40.pants). Vienlaicīgi norādām, ka zināšanas par darba tiesībām būtu jāapgūst nevis 1.kursā, bet gan 3.kursā, kad izglītojamajiem jau ir bijusi prakse un reāla pieredze darba vidē. Uzskatām, ka zināšanas par darba tiesībām būtu jābūt atsevišķam tematam. Aicinām arī izglītot profesionālās izglītības iestāžu pedagogus par darba tiesību jautājumiem, lai audzēkņi būtu sagatavoti darba tirgum. Vienlaicīgi vēršam uzmanību, ka modulī “Sabiedrības un cilvēka drošība” darba aizsardzības tematika nav pielāgota apgūstamajai kvalifikācijai. Tieši zināšanas par darba vides riskiem konkrētajā nozarē ir būtiskas preventīvo darba aizsardzības pasākumu nodrošināšanā. | **Ņemts vērā**Aktualizētie Mūžizglītības kompetenču moduļi “Sabiedrības un cilvēka drošība” un “Sociālās un pilsoniskās prasmes” pirms to publicēšanas Valsts izglītības satura centra mājaslapā tiks nosūtīti Latvijas Brīvo arodbiedrību savienībai un Veselības ministrijai izskatīšanai un saskaņošanai.  | Noteikumu projekts kopumā |
|  | Noteikumu projekta 1. pielikums | **Tieslietu ministrija** 7. Lūdzam projekta 1. pielikuma 1. tabulā ietvertos programmu īstenošanas ilgumus gados saskaņot ar Ministru kabineta 2017. gada 13. jūnija noteikumu Nr. 322 "Noteikumi par Latvijas izglītības klasifikāciju" 1. pielikuma 1. tabulas vidējās izglītības pakāpes programmām noteiktajiem ilgumiem. | **Ņemts vērā** | Anotācijas IV.sadaļa ir papildināta ar informāciju, ka nepieciešams veikt grozījumus Ministru kabineta 2017. gada 13. jūnija noteikumos Nr. 322 “Noteikumi par Latvijas izglītības klasifikāciju” 1pielikuma 1. tabulā. |
|  | Noteikumu projekta 1. pielikums | **Veselības ministrija** 11. Lūdzam novērst pretrunas starp projekta 2. pielikuma 1. tabulā iekļauto informāciju un 2. pielikuma 2., 3. tabulas informāciju. Respektīvi, 2. tabulas 1.1. punktā un 3. tabulas 1.1. punktā noteikts, ka:11.1. visos mācību priekšmetu pamatkursos vērtējumam jābūt vismaz vispārīgajā līmenī, savukārt 1. tabulā šāda termina nav;11.2. optimāls mācību satura apguves līmenis, kā norādīts 2., 3. tabulā, atbilst vismaz vērtējumam “gandrīz viduvēji – 4”, savukārt 1. tabulā norādītā optimālā apguves līmeņa vērtējums ir robežās no “gandrīz labi – 6” līdz “ļoti labi – 8”. | **Ņemts vērā daļēji**2.pielikuma 2., 3.tabulā par vērtēšanu vispārējās vidējās izglītības mācību priekšmetu pamatkursos iekļauta atruna, ka tas notiek saskaņā ar Projekta 15.punktu, t.i. vispārizglītojošā satura apguves vērtēšanas kārtību nosaka saskaņā ar normatīvajiem aktiem par valsts vispārējās vidējās izglītības standartu un vispārējās vidējās izglītības programmu paraugiem, ja mācības tiek uzsāktas pēc pamatizglītības ieguves. | 2.pielikums, 2.tabula, 1.1.punkts. 1.1. visos vispārējās vidējās izglītības\* mācību priekšmetu pamatkursos vismaz vispārīgajā līmenī, bet valodu jomā vismaz optimālajā mācību satura apguves līmenī – vismaz “gandrīz viduvēji - 4”. Zem tabulas skaidrojums - \* Vispārizglītojošā satura apguves vērtēšanas kārtību nosaka saskaņā ar normatīvajiem aktiem par valsts vispārējās vidējās izglītības standartu un vispārējās vidējās izglītības programmu paraugiem, ja mācības tiek uzsāktas pēc pamatizglītības ieguves.2.pielikums, 3.tabula, 1.1.punkts. 1.1. visos vispārējās vidējās izglītības\* mācību priekšmetu pamatkursos vismaz vispārīgajā līmenī – vismaz “gandrīz viduvēji - 4”;. Zem tabulas atruna - \* Vispārizglītojošā satura apguves vērtēšanas kārtību nosaka saskaņā ar normatīvajiem aktiem par valsts vispārējās vidējās izglītības standartu un vispārējās vidējās izglītības programmu paraugiem, ja mācības tiek uzsāktas pēc pamatizglītības ieguves. |
|  | Noteikumu projekta 1. pielikums | **Veselības ministrija** 9. Lai izglītojamajiem ar pabeigtu vispārējo vidējo izglītību profesionālās vidējās izglītības programmā nebūtu atkārtoti jāmācās vispārējās vidējās izglītības programmas mācību priekšmeti, lūdzam projekta 1. pielikuma 4. tabulas galvenes trešo aili aiz vārdrindas “mācību priekšmetu pamatkursi” un 1. pielikuma 5. tabulas galvenes trešo aili aiz vārdrindas “mācību priekšmetu pamatkursi un padziļinātie kursi” papildināt ar komatu un vārdrindu “ja mācības tiek uzsāktas pēc pamatizglītības ieguves”. | **Ņemts vērā** | Noteikumu projekta 1. pielikums precizēts |
|  | Noteikumu projekta 1. pielikums | **Kultūras ministrija**18.Lūdzam papildināt Projekta 1.pielikuma 1.tabulas piezīmes ar norādi, ka izglītības programmu grupā „Mūzika un skatuves māksla” prakse īstenojama līdztekus teorētiskajām un praktiskajām nodarbībām visa mācību procesa ilgumā, līdz ar to uz šo programmu grupu nav attiecināms 1.piezīmē norādītais, kā ,šī piezīme nav attiecināma uz programmām, kuras netiek īstenotas pēc modulārā principa. Kopumā piezīmēs norādītais būtu sagrupējams tematiski, norādot vai nosacījumi prakses īstenošanai iekļaujami projektā, nošķirot tos nosacījumus, kuri attiecināmi tikai uz modulārajām programmām. | **Ņemts vērā** | Noteikumu projekta 1. pielikuma 1.tabulas 1.piezīme papildināta ar vārdiem “izņemot izglītības programmu grupā “Mūzika un skatuves māksla”.” |
|  | Noteikumu projekta 1. pielikums | **Kultūras ministrija**23.Lūdzam precizēt Projekta 1.pielikuma 5.tabulā norādīto par Profesionālās vidējās izglītības un arodizglītības (priekšmetu vai modulārās) izglītības programmas mainīgās daļas struktūras sadalījumu, saskaņojot to ar Projekta 6.punktā noteikto par to, ko ietver profesionālās vidējās un arodizglītības programmas mainīgā daļa. Piemēram, Projekta 6.punktā nav minēti „izlīdzinošie” kursi, kā arī vispārējās vidējās izglītības mācību priekšmetu pamatkursi ir minēti gan programmu mainīgās daļas struktūrā, gan pamatdaļas struktūrā, tādēļ šajā tabulā jābūt atsaucei par to, ka mainīgajā daļā iekļaujami tie vispārējās vidējās izglītības mācību priekšmetu pamatkursi, kuri nav iekļauti pamatdaļā. | **Ņemts vērā** | 6. Profesionālās vidējās un arodizglītības programmas mainīgā daļa ir 30 procentu apmērā no izglītības programmas apjoma un atbilstoši šo noteikumu 1. pielikumam to var veidot: |
|  | Noteikumu projekta 1. pielikums | **Kultūras ministrija**14.Lūdzam precizēt Projekta 1.pielikuma 1.tabulu, profesionālās vidējās izglītības programmām pēc pamatizglītības apguves – kā minimālo programmas īstenošanas ilgumu norādot – trīs gadi, pievienojot piezīmi, ka tas attiecināms uz izglītības programmu grupu „Mūzika un skatuves māksla” un izglītības iestādēm, kurās profesionālās vidējās izglītības programmas īstenojamas pēctecīgi pēc profesionālās ievirzes izglītības programmām. Kā arī Projekta 1.pielikuma 1.tabulā par profesionālās vidējās izglītības programmām pēc vidējās izglītības apguves – maksimālo programmas īstenošanas ilgumu norādīt arī trīs gadi, pievienojot piezīmi, ka tas attiecināms uz izglītības programmu grupu „Mūzika un skatuves māksla”.**Kultūras ministrija**15.Lūdzam precizēt Projekta 1.pielikuma 1.tabulu, skaidrojot tajā norādīto terminoloģiju – „profesija”, „profesija ar specializāciju”. Kultūras ministrijas ieskatā tabulas 4.ailē nosaukuma „Profesija” vietā būtu lietojams termins „profesionālā kvalifikācija”, jo Izglītības likums nosaka, ka „Profesionālā kvalifikācija” ir noteiktai profesijai atbilstošas izglītības un profesionālās meistarības dokumentāri apstiprināts novērtējums, kā arī licencētajās izglītības programmās un vadlīnijās to noformēšanai tiek lietots termins „iegūstamā kvalifikācija”.**Kultūras ministrija**16.Lūdzam svītrot Projekta 1.pielikuma 1.tabulas 7.ailē vērdu „moduļu”, jo priekšmetu programmām nav prakses moduļu, bet licencētajās un akreditētajās programmās norādītais stundu skaits attiecināms uz kvalifikācijas praksi.**Kultūras ministrija**17.Lūdzam precizēt Projekta 1.pielikuma 1.tabulas ailes programmām ar stundu apjomu – vismaz 3120 stundas, norādot, ailē „Iegūstamā profesija”, ka tas attiecināms arī uz profesionālās vidējās izglītības programmām izglītības tematiskajā jomā „Māksla”, kā arī ailē „Programmas īstenošanas ilgums, gadi” papildinot ar norādi par īstenošanu – trīs gadi, pievienojot piezīmi, ka īstenošanas ilgums trīs gadi attiecināms uz izglītības programmu grupu „Mūzika un skatuves māksla”.**Kultūras ministrija**19.Lūdzam precizēt Projekta 1.pielikuma 1.tabulas 2.piezīmes redakciju ar skaidrojumu par to, kādos gadījumos ar Valsts izglītības satura centru saskaņojams prakses moduļu kopapjoma palielinājums, jo tabulā noteikts prakses moduļu minimālais kopapjoms stundās, kā arī vai nosacījums par papildu saskaņošanu attiecināms uz izglītības tematisko jomu „Mākslas”, kuras programmu saskaņošana ir Latvijas Nacionālā kultūras centra pārziņā.**Kultūras ministrija**20.Lūdzam Projektā precizēt termina „Prakse” lietojumu, jo 1.pielikuma 2.tabulā noteikts, ka prakse īstenojama 50% vai 65% apjomā, kā arī 1.piezīmē sniegtais prakses skaidrojums nesakrīt ar 5.tabulā norādīto par profesionālās kompetences moduļiem un profesionālo mācību priekšmetiem, kuri iekļaujami izglītības programmu mainīgās daļas struktūrā. Kā arī nav saprotams, kā vispārējās vidējās izglītības mācību priekšmetu pamatkursos un padziļinātajos kursos nošķirama prakse un teorija, jo šāds sadalījums nepastāv Vispārējās vidējās izglītības standartā. Kā arī šāds sadalījums ir pretrunā ar Projekta sākotnējās ietekmes novērtējuma ziņojumā (anotācijā) norādīto, ka jaunais profesionālās izglītības standarts veidots pēc citiem principiem, nenosakot izglītības programmu sadalījumu teorijā un praksē, bet gan obligāto saturu sadalot pamatdaļā un mainīgajā daļā, tādēļ Projekta 1.pielikuma 2.tabula būtu svītrojama.**Kultūras ministrija**22.Lūdzam precizēt Projekta 1.pielikuma 4.tabulā noteikto definējumu par Sporta stundu īstenošanu, ievērojot to, ka profesionālajā izglītībā tiek īstenotas gan modulārās, gan priekšmetu programmas, kā arī to, ka Mūzikas izglītības programmās prakse tiek īstenota līdztekus mācībām visā izglītības programmas īstenošanas laikā.**Kultūras ministrija**25.Lūdzam precizēt Projekta 1.pielikuma 6.tabulas noformējumu, kas norāda uz sporta iekļaušanu prakses apjomā, jo tas ir pretrunā ar 1.pielikuma 4.tabulu, kur sports iekļauts Vispārējās vidējās izglītības mācību priekšmetu pamatkursos. | **Panākta vienošanās saskaņošanas laikā**Noteikumu projekta 1. pielikumā 1. tabula ir papildināta ar 5. piezīmi, ka izņēmums ir Nacionālās Mākslu vidusskolas īstenotās izglītības programmas, kur, ņemot vērā specifiku, atsevišķas profesionālās vidējās izglītības programmas tiek īstenotas trijos gados.**Ņemts vērā****Ņemts vērā****Ņemts vērā****Panākta vienošanās saskaņošanas laikā****Panākta vienošanās saskaņošanas laikā****Panākta vienošanās saskaņošanas laikā****Panākta vienošanās saskaņošanas laikā** | Noteikumu projekta 1. pielikumsPrecizēta Noteikumu projekta 1.pielikuma 1.tabulas 7.ailes galvene.Noteikumu projekta 1.pielikumsNoteikumu projekta 1.pielikumsNoteikumu projekta 1.pielikumsNoteikumu projekta 1.pielikuma 6.tabula tiek svītrota. |
|  | Noteikumu projekta 1.pielikums | **Kultūras ministrija**21.Lūdzam mainīt Projekta 1.pielikuma 4.tabulā noteikto stundu skaitu Mūžizglītības kompetences modulī „Sabiedrības un cilvēka drošība”, nosakot to atbilstoši stundu skaitam, kas aprēķināts un iekļauts profesionālajās izglītības programmās, ievērojot šobrīd spēkā esošos nosacījumus Profesionālās izglītības standartā. Stundu skaita noteikšana kādam mācību priekšmetam būtu salāgojama ar izglītības programmas nedēļu skaitu semestros, kuros mācību priekšmets tiek īstenots. Tādēļ izsakām priekšlikumu Projektā piemērot elastīgu pieeju un profesionālās vidējās izglītības programmās, kuras izglītojamais uzsāk pēc pamatizglītības ieguves, noteikt modulim „Sabiedrības un cilvēka drošība” minimālo stundu skaitu – 72 stundas, no kurām 24 stundas – veselības izglītībai, kuras arī iespējams integrēt pamatkursā „Sports”, savukārt, izglītības programmās, kurās mācās izglītojamie ar iepriekš apgūtu vidējo izglītību, modulim „Sabiedrības un cilvēka drošība” būtu nosakāms minimālais stundu skaits – 40 stundas, ņemot vērā to, ka šo programmu izglītojamie jau ir ieguvuši izglītību vidējās izglītības līmenī. | **Panākta vienošanās saskaņošanas laikā** | Noteikumu projekta 1.pielikums |
| 1.
 | Noteikumu projekta 1.pielikums | **Kultūras ministrija**24. Lūdzam papildināt Projekta 1.pielikuma 6.tabulu ar aili, kurā norādīts specifiskais Mūzikas izglītības programmām – prakses un sporta īstenošana visu mācību laiku paralēli ar citiem izglītības programmas mācību priekšmetiem (stundu apjoms praksei 560 - 960 stundas). | **Ņemts vērā** | Noteikumu projekta 1.pielikums |
|  | Noteikumu projekta 1. pielikums | **Veselības ministrija**8. Lūdzam precizēt projekta 1. pielikuma 2. tabulu, tabulas galvenē vārdu “Prakse” aizstājot ar vārdrindu “Praktisko mācību stundas”, veicot redakcionālus labojumus “Piezīmes” 1. punktā, jo pirmšķietami informācija attiecināma uz izglītības iestādē organizēto mācību procesu un nav attiecināma uz darba vidē balstītām praktiskajām mācībām, savukārt, ja tiek domāts visa mācību procesa procentuālais izklāsts, tabula būtu papildināma ar vēl vienu kolonnu, lai tabulā būtu pārskatāma mācību iestādē apgūstamās mācību vielas procentuālais sadalījums, t.i., teorijas stundu un praktisko mācību stundu procentuālā proporcija, kā arī izglītības iestādē plānoto mācību un mācību prakses, kuru apgūs ārpus izglītības iestādes, procentuālais sadalījums attiecībā pret visu mācību procesu, secīgi labojot arī tabulas “Piezīmes”. | **Ņemts vērā** Noteikumu projektā izmantotā terminoloģija tiek lietota atbilstoši Profesionālās izglītības likumā minētajiem terminiem un skaidrojumiem. | Noteikumu projekta 1.pielikums |
|  | Noteikumu projekta 2. pielikums | **Kultūras ministrija**26.Lūdzam precizēt Projekta 2.pielikuma 2.tabulas nosaukumu atbilstoši tabulā norādītajai informācijai un sasaistei ar Projekta 21.punktu.**Kultūras ministrija**27.Lūdzam precizēt Projekta 2.pielikuma 2.tabulas saturu un norādītās prasības izglītojamo sasniegumiem izglītības programmas apguvē atbilstoši profesionālās vidējās izglītības programmu veidiem (pēc pamatizglītības apguves vai pēc vidējās izglītības apguves), ņemot vērā to, ka sasniegumi vispārējās vidējās izglītības mācību priekšmetos ir vērtējami tikai profesionālās vidējās izglītības programmām pēc pamatizglītības apguves. Kā arī nav saprotams Projekta 2.pielikuma 2.tabulas 1.1.punktā noteiktais par vispārējās vidējās izglītības mācību priekšmetu pamatkursu apguves līmeni, jo rodas jautājums, vai ir plānots vērtēt arī vispārējās vidējās izglītības mācību priekšmetu padziļināto kursu apguves vērtējumu, kā arī lūdzam termina „galīgais vērtējums” skaidrojumu.**Kultūras ministrija**28.Lūdzam precizēt Projekta 2.pielikuma 2.tabulas 1.2.punktā norādīto par vērtējumu „visā profesionālajā saturā”, definējot, vai vērtējumam „vidējā līmenī” jābūt katrā no mācību priekšmetiem vai moduļiem vai tiek vērtēts vidējais vērtējums visos mācību priekšmetos vai moduļos kopā. | **Ņemts vērā****Panākta vienošanās saskaņošanas laikā**Skatīt precizējumus pie Veselības ministrijas iebildumiem Nr. 11.Termins “galīgais vērtējums” ir no spēkā esošā normatīvā regulējuma 2000.gada 27.jūnija Ministru kabineta noteikumos Nr.211, 5 un 6. pielikumā, un nozīmē, ka tas vairs netiek pārskatīts.**Ņemts vērā** | Noteikumu projekta 2.pielikums20. Izglītojamais kārto profesionālās kvalifikācijas eksāmenu, kur novērtē izglītojamā mācību sniegumu profesijas standartā vai profesionālās kvalifikācijas prasībās iekļauto zināšanu, prasmju, attieksmju un kompetenču apguvē, ja ikvienā profesionālā satura sasniedzamo mācīšanās rezultātu apguves pārbaudījumā ir iegūts vērtējums ne zemāks par “vidējo līmeni” atbilstoši šo noteikumu 2. pielikumam. |
|  | Noteikumu projekta anotācija | **Tieslietu ministrija** 4. Lūdzam anotācijā skaidrot projekta 14. punktā ietvertos vērtēšanas pamatprincipus, kas atšķiras no Ministru kabineta 2019. gada 3. septembra noteikumu Nr. 416 "Noteikumi par valsts vispārējās vidējās izglītības standartu un vispārējās vidējās izglītības programmu paraugiem" 16. punktā noteiktajiem vērtēšanas pamatprincipiem. | **Ņemts vērā** | 14. Profesionālās vidējās un arodizglītības programmas profesionālā satura – sasniedzamo mācīšanās rezultātu apguves un profesijas standartā vai profesionālās kvalifikācijas prasībās iekļauto zināšanu, prasmju, attieksmju un kompetenču, apguves vērtēšanas pamatprincipi:14.6. vērtēšanas pamatprincipi, kas noteikti normatīvajos aktos par valsts vispārējās vidējās izglītības standartu un vispārējās vidējās izglītības programmu paraugiem. |
|  | Noteikumu projekta anotācija | **Veselības ministrija** 4. Lūdzam anotācijā skaidrot projekta 14. punktā definētos snieguma vērtēšanas pamatprincipus un to piemērošanas kārtību, īpaši 14.1., 14.2. un 14.5. apakšpunktos noteiktos principus jo tie kardināli atšķiras no patlaban spēkā esošajiem vērtēšanas principiem , t.i., pozitīvo sasniegumu summēšana, pārbaudes obligātums, vērtēšanas kritēriju atklātība un skaidrība, vērtēšanas formu dažādība, pārbaudes pieejamība. Papildus lūdzam anotācijā sniegt skaidrojumu:4.1. kurā posmā projektā definētie vērtēšanas principi ir jāpiemēro: uzņemot izglītojamo mācību programmā, vai arī noslēguma vai kārtējā vērtējumā;4.2. vai “vienreizējuma princips” uzliek izglītības iestādei pienākumu ieskaitīt izglītojamā, piemēram, mūžizglītības ietvarā profesionālajai izglītības programmai atbilstīgu darba devēja apliecinātu profesionālo pieredzi vai neformālajās izglītības programmās apgūto saturu, ja izglītības dokumentā veikta piezīme, ka izglītojamais ir apguvis programmu pilnā apjomā un nokārtojis pārbaudījumu. | **Ņemts vērā**  | Anotācijas I.sadaļas 2.punkts papildināts ar tekstu:Vērtēšanas principi ir jāievēro visā mācību procesā – no mācību uzsākšanas līdz pabeigšanai.Kontekstā ar Profesionālās izglītības likuma grozījumos 7.pantā paredzēto, ka Ministru kabineta kompetence tiek papildināta ar “15¹) nosaka nosacījumus un kārtību, kādā izglītojamam tiek nodrošināta izglītības turpināšana arodizglītības, profesionālās vidējās izglītības vai profesionālās tālākizglītības programmās, kā arī kritērijus un kārtību, kādā tiek atzīta iepriekš apgūta un novērtēta sasniedzamo mācīšanās rezultātu vienība vai vienību kopums” varētu tikt atzīta arī darba devēja apliecināta pieredze vai neformālajā izglītībā iegūta pieredze. |
|  | Noteikumu projekta anotācija | **Kultūras ministrija**2.Vienlaikus aicinām papildināt Projekta sākotnējās ietekmes novērtējuma ziņojumu (anotāciju) ar skaidrojumu, ka, veidojot izpratni par Projektā noteikto par viena padziļinātā kursa apguvi augstākajā mācību satura līmenī, izglītības tematiskās jomas „Mākslas” izglītības programmās apgūstamais profesionālais saturs nodrošina vispārizglītojošo jomu „Kultūras izpratne un pašizpausme” (mākslas, mūzikas un dizaina programmās) vai „Dizains un tehnoloģijas” (dizaina programmās) apguvi atbilstoši Vispārējās vidējās izglītības standartā definētajam augstākajam līmenim. Tādēļ šīs jomas profesionālajās izglītības programmās, veidojot izvēles piedāvājumu padziļinātajam kursam, tas tiek piemērots programmas specifikai – augstāko izglītības iestāžu prasībām par izglītības turpināšanai attiecīgajā jomā, izvērtējot, vai būtu nepieciešams apgūt vēl papildus kādu vispārizglītojošo jomu vai ir pastiprināmas zināšanas profesionālajā saturā, pieņemot, ka augstākajā mācību satura apguves līmenī notikusi jomu „Kultūras izpratne un pašizpausme” vai/un „Dizains un tehnoloģijas” apguve. | **Ņemts vērā**Skatīt iepriekš minēto skaidrojumu par nepieciešamību piedāvāt divu padziļināto kursu apguvi augstākajā mācību satura līmenī.  | Anotācijas I.sadaļas 2.punkts papildināts ar tekstu:Izglītības iestādei ir iespēja izvērtēt, kādus padziļinātos kursus tā piedāvā. Piemēram, ja izglītības tematiskās jomas „Mākslas” izglītības programmās apgūstamajā profesionālajā saturā var nodrošināt vispārizglītojošo jomu „Kultūras izpratne un pašizpausme” (mākslas, mūzikas un dizaina programmās) vai „Dizains un tehnoloģijas” (dizaina programmās) plānoto sasniedzamo rezultātu apguvi augstākajā mācību satura līmenī, tad nav nepieciešams saturu dublēt, lai būtu iespēja izglītojamajam kārtot valsts pārbaudes darbus iepriekš minētajos kursos augstākajā mācību satura apguves līmenī. |
|  | Noteikumu projekta anotācija | **Kultūras ministrija**10.Lūdzam precīzāk definēt un skaidrot Projekta sākotnējās ietekmes novērtējuma ziņojumā (anotācijā) Projekta 14.punktā nosauktos vērtēšanas pamatprincipus. Nav saprotami termini – „Vienreizējuma princips”, „Elastīguma princips”, „Summēšanas princips” un tā skaidrojumā norādītais par „secīgu pierādīšanu”, kā arī vēršam uzmanību, ka nosakot vērtēšanas pamatprincipus, jāņem vērā pastāvošā iespēja ārpus formālās izglītības sistēmas apgūtās profesionālās kompetences novērtēšanai. | **Ņemts vērā** | Anotācijas I.sadaļas 2.punkts papildināts ar tekstu:Viens no profesionālās izglītības mērķiem ir veicināt personu iesaisti nodarbinātībā. Ņemot vērā, ka aktuālās darba tirgus tendences mainās ļoti strauji un darbaspēka pieprasījums kļūst arvien lielāks, arī profesionālās kvalifikācijas iegūšanai jākļūst arvien vairāk orientētai uz elastību un indivīda vajadzībām. Lai nodrošinātu ātrāku un elastīgāku iesaisti darba tirgū, arī vērtēšanai profesionālajā saturā ir jābūt orientētai uz ātrāku un elastīgāku rezultāta iegūšanu. Līdz ar to ir būtiski ne tikai nemācīties divas reizes vienu un to pašu, bet arī novērtēt to vienu reizi – tiek lietots vienreizējuma princips, piemēram, moduļa satura apguvē, ja vienu reizi modulis ir novērtēts un iegūta moduļa apliecība, tad otru reiz to darīt ir nelietderīgi un rezultātu vajadzētu ņemt vērā arī citas profesionālās izglītības iestādes ietvaros. Tāpat, ja ir jau iegūta profesionālā kvalifikācija, bet persona vēlas iegūt tās specializāciju, tad lietderīgi būtu vērtēt tikai tās kompetences, kas attiecas uz specializāciju. Tāpat, ja Nozaru kvalifikāciju struktūrās ir iezīmētas saistītās profesijas, kas turklāt ir arī saturiski pēctecīgas, piemēram, noliktavas darbinieks (3.Latvijas kvalifikācijas ietvarstruktūras līmenis) → loģistikas darbinieks (4. Latvijas kvalifikācijas ietvarstruktūras līmenis) vai autoatslēdznieks (3. Latvijas kvalifikācijas ietvarstruktūras līmenis) → automehāniķis (4. Latvijas kvalifikācijas ietvarstruktūras līmenis), tad lietderīgi ir pielietot summēšanas un pēctecīguma principu - zemākā Latvijas kvalifikācijas ietvarstruktūras līmeņa profesionālo kvalifikācijas eksāmenu kārtot pēc tā satura apguves, piemēram, pēc 2.kursa, savukārt augstāka Latvijas kvalifikācijas ietvarstruktūras līmeņa profesionālās kvalifikācijas eksāmenā vērtēt tikai to daļu, kas ir attiecināma uz augstāka Latvijas kvalifikācijas ietvarstruktūras līmeņa profesionālo kvalifikāciju. Ja profesionālās kvalifikācijas eksāmens ir veidots pēctecīgām vai saturiski iekļaujošām profesionālajām kvalifikācijām, tad situācijās, kad profesionālās kvalifikācijas eksāmenā iegūtais rezultāts ir zemāks par “vidēji” var pielietot elastīguma principu - izvērtēt iespēju personai iegūt zemāka Latvijas kvalifikācijas ietvarstruktūras līmeņa profesionālo kvalifikāciju, ja tas ir atrunāts PKE programmā. |
|  | Noteikumu projekta anotācija | **Veselības ministrija** 7. Lūdzam anotācijā sniegt skaidrojumu par projekta 1. pielikuma 1. tabulas “Piezīmes” 6. punktu, jo pirmšķietami tas ir pretrunā ar normatīvo regulējumu. | **Panākta vienošanās saskaņošanas laikā** | Anotācijas I.sadaļas 2.punkts papildināts ar tekstu:Tāpat, ja Nozaru kvalifikāciju struktūrās ir iezīmētas saistītās profesijas, kas turklāt ir arī saturiski pēctecīgas, piemēram, noliktavas darbinieks (3.LKI) → loģistikas darbinieks (4.LKI) vai autoatslēdznieks (3.LKI) → automehāniķis (4.LKI), tad lietderīgi ir pielietot summēšanas un pēctecīguma principu - zemākā LKI līmeņa profesionālo kvalifikācijas eksāmenu kārtot pēc tā satura apguves, piemēram, pēc 2.kursa, savukārt augstāka LKI līmeņa profesionālās kvalifikācijas eksāmenā vērtēt tikai to daļu, kas ir attiecināma uz augstāka LKI līmeņa profesionālo kvalifikāciju. |
|  | Noteikumu projekta anotācija | **Latvijas Brīvo arodbiedrību savienība**• skaidrot noteikumu projektā minēto terminu „noslēguma prakses modulis", kas netiek lietots citos normatīvajos aktos. Profesionālās izglītības likumā tiek lietoti un skaidroti termini — kvalifikācijas prakse, mācību prakse, modulis;• skaidrot noteikumu projektā minēto terminu „profesionālie specifiskie kursi". Nav uztverama atšķirība starp terminiem „profesionālie mācību priekšmeti" un „profesionālie specifiskie kursi"; | **Panākta vienošanās saskaņošanas laikā** | Anotācijas I.sadaļas 2.punkts papildināts ar tekstu:Moduļa “Prakse” mērķi definē, nosaucot profesionālās kvalifikācijas darbības no profesijas standarta vai profesionālās kvalifikācijas prasību apraksta daļas un norādot, ka tas notiek darba vidē. Moduļa ieejas nosacījumos norāda, ka modulis ir apgūstams pēc iepriekš apgūta moduļa. Moduļa “Prakse” ieejas nosacījums norāda, ka ir apgūti visi programmas A, B un C daļas profesionālās kvalifikācijas iegūšanai nepieciešamie moduļi. Moduļa vietu un nozīmi nozares (sektora) moduļu kartē nosaka tajā izvērtētie un sagrupētie sasniedzamie rezultāti un precizētais mērķis. Moduļa “Prakse” vietu moduļu kartē nosaka moduļa apguves ieejas nosacījums. Moduļa aprakstā, kurš ir ieejas nosacījums moduļa “Prakse” īstenošanai raksta, piemēram, Modulis “Darbs spriegumaktīvā vidē” ir apgūstams C daļā, brīvās izvēles modulis, kas paredzēts apgūto profesionālo kompetenču papildināšanai ar prasmēm strādāt spriegumaktīvā vidē. Apgūstams pirms noslēdzošā moduļa, piemēram, “Elektrotehniķa prakse”. Iepriekš minētais arī izskaidro, kāpēc “Prakse” ir noslēdzošais modulis. Visās modulārajās izglītības programmās “Prakse” ir noslēdzošais modulis.Anotācijas I.sadaļas 2.punkts papildināts ar tekstu:Jaunais profesionālās vidējās izglītības un arodizglītības standarts paredz profesionālus specializētos kursus, kur saturs ir papildu profesijas standartam vai profesionālajām kvalifikācijas prasībām, bet ietver reģiona, uzņēmuma vai citu specifiku, kurus izglītības iestāde var piedāvāt savās izglītības programmās. Tie ir iekļauti ar mērķi piedāvāt mūsdienīgu, daudzveidīgu un izglītojamā interesēm un vajadzībām atbilstošu izglītības programmu. Jēdziens “profesionālie mācību priekšmeti” attiecas uz profesionālās vidējās izglītības priekšmetiskajām programmām, kuras katra izglītības iestāde sagatavo pilnīgi individuāli. Līdz ar to šajās programmās var izveidot tādu individuālu profesionālo mācību priekšmetu piedāvājumu, lai profesionālās vidējās izglītības programma būtu atbilstoša profesijas standarta prasībām un izglītojamā interesēm un vajadzībām. Modulārās profesionālās izglītības programmas pamatos attiecīgais piedāvājums izriet no profesijas standartā definētajām kompetencēm, prasmēm, zināšanām un attieksmēm. Profesionālo kompetenču moduļi vienas profesionālās kvalifikācijas ietvaros visās izglītības iestādēs ir vienādi. Lai pielāgotu modulārās profesionālās izglītības programmas reģionālajām īpatnībām, tajās ir C daļas jeb brīvās izvēles moduļi. Profesionālie specializētie kursi dod iespēju izglītības iestādēm vēl papildus C daļas moduļiem noteikt papildus kursus, kas padara konkrētās izglītības iestādes modulārās izglītības programmas saturu mūsdienīgāku un daudzveidīgāku, dod izglītības iestādei savu piedāvājumu padarīt pievilcīgāku, unikālāku un konkurētspējīgāku potenciālajiem izglītojamajiem, kā arī papildināt profesionālo kompetenču moduļus, lai vēl efektīvāk apgūtu profesijas standartā definētās kompetences, prasmes, zināšanas un attieksmes. Profesionālie specializētie kursi papildina modulārās profesionālās izglītības piedāvājumu. |
| Atbildīgā amatpersona |    |
|  | (paraksts)\* |

Piezīme. \* Dokumenta rekvizītu "paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

Ronalds Saksons

|  |
| --- |
| (par projektu atbildīgās amatpersonas vārds un uzvārds) |
| Valsts izglītības satura centra Profesionālās izglītības departamenta Profesionālās izglītības satura nodrošinājuma nodaļas vadītājs  |
| (amats) |
| Tālrunis 67503753 |
| (tālrunis) |
| ronalds.saksons@visc.gov.lv |
| (e-pasta adrese) |